**泰雅爾族語主禱文**

**Pinzimwan Pincbaq na Yesu**

Yaba myan cyux qalang kayal, s’nakay trahu lalu su, byaqa qu klahang su, htga babaw hiyal qu inlungan su, yan nqu maki qalang kayal.

Biqiy samiy nniqun myan kira qaniy, swaliy qu ’alu myan, yan nqu wal samiy smwal ’alu squliq.

Laxiy samiy pstnaqiy squ sinrwiyan, pchuciy samiy shriq squ yaqeh na utux.

Baha hmswa cinbwanan, qpzing, sinnyaxan ga, isu kwara ana knwan krryax. Amen.

**泰雅爾族語使徒信經**

**Sinnhyan nqu Ttnu na Mrhuw**

**S**nhi sakusqu Yaba Utux Kayal, puqing na qpzing, kmnalay squ kayal ki hiyal.

**S**nhi sakusqu Mrhuw maku Yesu Kiristo, qutux balay laqi na Utux Kayal. Hiya ga pki’un na Serey, m’laqi kahul squ mkrakis Mariya, pk’wirun na Pontyuw Pilato, sbu squ zyuzika, mhuqil ru blun, mbiyaq musa squ phogan. Te ciwal ryax babaw nya lga, mkahul squ hinqilan msbinah mqyanux ru wayal squ qalang kayal, mtama te ’llaw nqu Yaba Utux Kayal ka puqing na qpzing. Babaw nya ga mkahul kya pbiyaq loziy, mwah smpung squ mqyanux ru mhuqil.

**S**nhi sakusqu Serey, snhi saku squ kyokay na mtasaw ki kwara ka qsahuy Kiristo.

**S**nhi sakusqu pbkalan na smnhi, snhi saku squ qehan ga swalan.

**S**nhi sakusqu qbuci ga psbinah mqyanux, snhi saku squ tl’ux na insuna. Amen.